Når ambulancereddere i fremtiden henter og bringer patienter til sygehusene i regionen, vil de med patientens samtykke kunne få hjælp af en læge, der kan vurdere patientens tilstand. - Det er et teknologisk fremskridt, som vi ikke kender til andre steder. Det er altid bedre at kunne se patienten og vurdere, end at lytte til en overlevering fra ambulanceredderen. Med video kan en læge give en patient en bedre behandling end hidtil, og vi venter os et positivt resultat af projektet, siger Poul Anders Hansen, præhospital leder, Region Nordjylland. Det er penge fra den forrrige regerings akutpulje, som skal betale for det nye udstyr. Region Nordjylland har fået 1,5 millioner til at installere avanceret og trådløst kameraudstyr i ambulancer i Thy-Mors, Jammerbugt, Mariagerfjord, Vesthimmerland og Skagen.

Opsummering:
Som det eneste sted i Danmark får 10 nordjyske ambulancer og en akutlægebil installeret videokameraer.